Ouers vas na dood van hul ‘vermiste’ kindŉ Paartjie van Johannesburg is Dinsdag in hegtenis geneem in verband met die dood van hul kind wat vroeër as vermis aangemeld is. Ao. Xoli Mbele, woordvoerder van die polisie, sê die ouers het hul driejarige dogtertjie op 10 Julie as vermis aangegee. Hy sê die kind se liggaam is egter Vrydag in die kelder van die woonstelblok waar hulle bly, gevind. “Sy was in ŉ plastieksak toegedraai en het reeds begin ontbind.” Mbele sê die ma beweer dat die dogtertjie siek was en toe oorlede is. Die pa het toe glo die liggaam toegedraai en na die kelder geneem. Die paartjie sal binnekort in die Johannesburg-landdroshof verskyn.